作者:張可久
標題:南呂・金字經樂閒
內容:百年渾似醉，滿懷都是春，高臥東山一片雲。嗔，是非拂面塵。消磨盡，古今無限人。范蠡黃金像，謫仙白玉杯，不若淵明解印歸。誰，似他能見機？醺醺醉，免人談是非。春閨粉淡孤鸞鏡，夢迴雙鳳台，滿院東風花正開。猜，玉奴何處來？闌干外，插花尋玉釵。梅友元帥席上粉箏才ㄐ罷，錦箋初展開，小小機關走智兒猜。挨，小桃花下來。堪人愛，翠雲簪玉釵。